ร้านหาง่ายป้ายใหญ่สะดุดตา หน้าร้านมีที่จอดรถเมนูในร้านมีไม่มากเน้นข้าวมันไก่ ข้าวกระดูกหมูตุ๋น และก็พวกน้ำซุป
วันนี้มาแบบหิวๆเลยสั่งข้าวมันไก่พิเศษ(ยักษ์) ตอนสั่งก็หวั่นใจว่าจะทานหมดหรือเปล่า แต่ดูจากราคา45บาทก็ไม่น่าจะกินความสามารถ
พอเสริฟจานใหญ่จริง ส่วนข้าวกับไก่ก็ให้เยอะ เริ่มจากข้าวสุกกำลังดีแต่ถ้านุ่มกว่านี้จะดีมาก ไก่ต้มเนื้อแน่น ให้ชิ้นใหญ่ สุดท้ายคือน้ำจิ้ม ซึ่งเป็นหัวใจสำคัญของข้าวมันไก่ ตัวน้ำจิ้มไม่ข้นมากรสเค็มจากเต้าเจี้ยวนำ สามารถปรุงได้เองโดยเติมพริกขี้หนูสับกับขิงสับ ข้อดีคือน้ำจิ้มใส่โถวางไว้ให้เลย เติมได้ไม่อั้น
โดยรวมรสชาติผ่าน บริการดี ราคาย่อมเยาว์ครับ